Itämeren laivasto

**Itämeren laivasto** () on Venäjän laivaston Itämerelle sijoitettu osa. Laivaston esikunta on Kaliningradissa ja tukikohdat Baltijskissa Kaliningradin alueella Itämeren kaakkoisrannikolla ja Kronstadt Suomenlahden perukassa Retusaaressa. Kronstadtin tukikohdan aluksista osa on sijoitettu Kronstadtin eteläpuolella sijaitsevaan Lomonosovin satamaan.

## Kalusto

Vuonna 2008 Itämeren-laivastoon kuului noin sata erityyppistä alusta.
;Sukellusveneet
*1 Lada-luokan sukellusvene
*2 Kilo-luokan sukellusvenettä

;Hävittäjät ja fregatit
*2 Sovremennyi-luokan hävittäjää
*1 Neustrashimyi-luokan fregatti
*2 tai 3 Krivak-luokan fregattia

;Korvetit
*1 Steregushchy-luokan korvetti
*5 Nanuchka-luokan korvettia
*8 Parchim-luokan korvettia

;Maihinnousualukset
*4 Ropuclu luokan maihinnousuvenettä

;Partioveneet
*10 Tental-luokan korvettia
*4 Pauk luokan korvettia
;Miinanraivaajat
*5 Sonia-luokan miinanraivajaa
*1 Natya-luokan minnanraivajaa
*6 Lida -luokan miinanraivajaa

;Laivaston ilmavoimat
*112 lentokonetta.

## Komentajat
* Cornelius Cruys (ensimmäinen komentaja)
* Zinovi Rožestvenski (Зиновий Петрович Рожественский)
* Nikolai von Essen (1908–1915),
* Vladimir Tributs (1939–1947)


Dmitry Medvedev in Kaliningrad Oblast, July 2011-5.jpeg|Itämeren laivaston aluksia 2011-07-05 presidentti Dmitri Medvedevin Baltijskin vierailun yhteydessä.
Baltic fleet ships in Baltiysk.jpg|Itämeren laivaston aluksia Baltijskin satamassa.
Ships in Kronstadt harbour 03.jpg|Itämeren laivaston aluksia Kronstadtin sotasatamassa.
Dmitry Medvedev in Kaliningrad Oblast, July 2011-1.jpeg|Itämeren laivaston komentaja Viktor Tširkov tervehtii ylipäällikköään, presidentti Dmitri Medvedeviä Baltijskissa.


## Historia

### Venäjän keisarikunta
Venäjän duuma vahvisti gregoriaanisen kalenterin mukaan 14. marraskuuta 1696 Venäjän keisarikunnan laivaston perustamisen. Laivasto jakautui kahtia Itämerelle ja Asovanmerelle sijoitettuihin osastoihin. Itämeren laivaston telakat sijaitsivat Pietarin ympäristössä.

Ensimmäiset sotatoimensa Itämeren laivasto suoritti keväällä 1707, kun sen osasto teki hävitysretkiä Suursaaren ja Viron rannikoilla. Laivasto saavutti ensimmäisen merkittävän voittonsa Riilahden meritaistelussa vuonna 1714. Osmanien valtakuntaa vastaan käydyssä sodassa Itämeren laivasto purjehti Länsi-Euroopan ympäri Aigeianmerelle ja löi vuonna 1770 Çeşmen meritaistelussa perin pohjin ottomaanien laivaston. Sen merkittävä tappio oli Ruotsinsalmen II meritaistelu Kustaa III:n sodan aikana vuonna 1790, jolloin suuri osa laivastosta tuhoutui.

Laivasto osallistui Venäjän–Japanin sotaan tuhoisin seurauksin. Syyskuussa 1904 laivue, johon kuului suurin osa laivaston taistelu- ja panssarilaivoista lähti kiertämään Euraasian mannerta. Saavuttuaan Korean vesille laivue tuhoutui täydellisesti Tsushiman meritaistelussa.

Itämeren laivastolla oli tukikohdat Suomen suuriruhtinaskunnassa Helsingissä, Suomenlinnassa ja Katajanokalla. Laivaston toisen taistelulaivaosaston tukikohta oli pääasiallisesti Helsingissä.  Suomessa toimi myös Suomen meriekipaasi. Ensimmäisen maailmansodan aikana laivaston yhteydessä toimi brittiläinen sukellusvenelaivue, jonka alukset upotettiin Helsingin edustalle Harmajan matalikolle keväällä 1918 Suomen sisällissotaan osallistuvan Saksan Itämeren-divisioonan lähestyessä Helsinkiä. Itämeren laivaston alukset puolestaan evakuoitiin Itämeren laivaston jäämarssina tunnetun operaation aikana Helsingistä ja Tallinnasta Kronstadtiin.

### Neuvostoaika

Talvisodan aikana joulu–tammikuussa 1939–1940 laivaston taistelulaivat *[[Oktjabrskaja revoljutsija]]* ja *[[Taistelulaiva Marat|Marat]]* hyökkäsivät Saarenpään linnaketta vastaan Koiviston maalaiskunnassa onnistumatta kuitenkaan tuhoamaan sitä.

Laivaston merkittävimpiin operaatioihin kuuluivat Tallinnan evakuointi etenevien saksalaisten edeltä, Hangon vuokra-alueen evakuointi ja Leningradin ja Kronstadtin puolustus. Sodan aikana laivasto oli saarrettu Suomenlahden perukkaan miinakentillä ja sukellusveneverkoilla. Suomen solmittua aselevon 1944 laivaston sukellusveneet pääsivät operoimaan Itämerellä käyttäen tukikohtanaan muun muassa Turkua ja tekivät muutamia merkittäviä upotuksia kuten *[[Wilhelm Gustloff (laiva)|Wilhelm Gustloff]]*, *[[General von Steuben]]* ja *[[Goya (laiva)|Goya]]*. Upotusten sotilaallista arvoa himmentää se, että kaikki olivat pakolaisia ja haavoittuneita sotilaita täyteen lastattuja aseettomia kauppalaivoja – *Steuben* jopa kansainvälisin tunnuksin merkitty sairaalalaiva.

Toisen maailmansodan jälkeen laivasto jaettiin kahteen laivastoon, 4. punalippuinen Itämeren laivasto ja 8. punalippuinen Itämeren laivasto. Varustelua kuitenkin vähennettiin ja yksiköt yhdistettiin jälleen joulukuussa 1955. 7. toukokuuta 1965 laivastolle myönnettiin toinen Punalipun kunniamerkki, jolloin se sai nimen ”Kahdesti punalippuinen Itämeren laivasto” ().

Laivaston päätarkoituksena oli kylmän sodan aikana valmistautua Puolan ja Saksan demokraattisen tasavallan laivastojen kanssa maihinnousuihin Tanskan ja Länsi-Saksan rannikoille. Puolueeton Ruotsi syytti myös useaan kertaan Neuvostoliittoa sukellusveneiden kulusta sen aluevesillä, mikä johti valtioiden välien heikkenemiseen. Epäilyt saivat vahvistusta, kun sukellusvene *U 137* ajoi karille Ruotsin aluevesillä lähellä Karlskronan tukikohtaa lokakuussa 1981. Myöhemmin kuitenkin epäiltiin myös sitä, että pääosan sukellusveneiden aiheuttamista aluevesien loukkauksista olisi ollut Yhdysvaltain laivaston sukellusveneiden tekemiä, minkä tarkoituksena oli rohkaista Ruotsin silloista hallitusta tehostamaan sukellusvenetorjuntaansa. Ulkopoliittisesti puolueeton Ruotsi ja Yhdysvallat olivat solmineet 1960 salaisen puolustussopimuksen, joka mahdollisti yhdysvaltalaisten hyökkäyssukellusveneiden sijoittamisen sukellusveneille matalan Itämeren Gotlannin länsipuolella olevaan syvänteeseen.

## Katso myös
*Tsentrobalt
*Venäjän varjolaivasto

## Lähteet

## Aiheesta muualla

* 
* Guided missile destroyer «Nastoychivy» (Project 956, Itämeren laivaston lippulaiva)  
* Эскадренный миноносец проекта 956 «Настойчивый»  (mil.ru)
* Baltijski flot: Novosti (uutisia Itämeren laivastosta)  (mil.ru)
* Baltic Fleet: History  (mil.ru)
* Балтийский флот 
* Baltic Fleet 
* Jari Eerola: *[http://www.helsinki.fi/~jjeerola/engltxt.htm Englannin laivastotoimet Itämerellä 1918–1921]*
* 
* 
*